section_heading: Pregled
paragraph_text: Poligeneracijski sustav ima tri ili više izlaznih oblika energije dok za ulazne oblike može biti dovoljan samo jedan. Ovakvi sustavi koriste se u svrhu poboljšavanja energetske efikasnosti, financijske isplativosti te ekoloških standarda. Nakon kogeneracije (istodobna proizvodnja električne i toplinske energije) i trigeneracije (proizvodnja električne, i mogućnost grijanja i hlađenja) poligeneracija je sljedeći korak. Poligeneracija može uključivati kogeneraciju kao i trigeneraciju. Takvi poligeneracijski sistemi trebaju biti dizajnirani i programirani u pogledu optimizacije svih važnijih odnosa između ponude i potražnje. Isplativost poligeneracijske instalacije uvelike je određena potrošnjom primarnog energenta te cjenom električne energije.